stanford-oval/wikipedia huggingface dataset:
สุวิชช พันธเศรษฐ
การถูกคุกคามทางการเมือง

นายสุวิชช พันธเศรษฐ  ถูกคุกคามทางการเมือง ใน  พ.ศ. 2490 โดยผู้ร้ายลอบสังหารด้วยปืนกล ณ ถนนนครสวรรค์ แขวงนางเลิ้ง เขตพระนคร ภายหลังที่ได้ร่วมอภิปรายในญัตติเปิดอภิปรายทั่วไปของพรรคฝ่ายค้าน การสวรรคตของพระบาทสมเด็จพระเจ้าอยู่หัวอานันทมหิดลในสภาผู้แทนราษฎร ต่อจากนั้นมาก็ได้หลบไปพักพิงอยู่บ้านของนายถวิล อภัยวงศ์ ที่สวนรื่นฤดี ถนนนครราชสีมาเหนือ จนกระทั่งเกิดรัฐประหาร พ.ศ. 2490 และมีการเลือกตั้งสภาชุดใหม่ ซึ่งไม่อาจเดินทางกลับไปสมัครรับเลือกตั้งในจังหวัดเชียงใหม่ได้ เพราะรู้ตัวดีว่ายังไม่ปลอดภัยจากการมุ่งร้ายตลอดเวลา
หลังจากพ่ายแพ้การเลือกตั้งในพระนครร่วมกับ ดร.โชติ คุ้มพันธ์  ในพระนครแล้ว  ก็มิได้ได้มีบทบาททางการเมืองในสภาผู้แทนอีก จนกระทั่งเกิดรัฐประหารเงียบ พ.ศ. 2494 วันที่ 29 พฤศจิกายน โดยมีการนำเอารัฐธรรมนูญฉบับถาวร 10 ธันวาคม 2475 กลับมาใช้อีก  นายสุวิชช จึงได้รับการขอร้องจากคณะรัฐประหารชุดใหม่นี้ ให้เข้าไปช่วยเหลือการเมืองเพื่อระบอบประชาธิปไตยของประเทศไทยต่อไป โดยได้รับการแต่งตั้งให้เป็นสมาชิกประเภทที่สอง พิมพ์หนังสือนายกรัฐมนตรีสหราชอาณาจักรออกเผยแพร่ เพราะสหราชอาณาจักรเป็นประเทศที่มีองค์พระมหากษัตริย์ทรงเป็นประมุขเช่นเดียวกับประเทศไทย และได้มีรัฐธรรมนูญที่มิได้ขีดเขียนเป็นลายลักษณ์อักษรใช้มาแล้วกว่า 700 ปี     หลังจากมีการปฏิวัติครั้งที่สองโดยคณะทหาร ซึ่งมี จอมพลสฤษดิ์ ธนะรัชต์  เป็นหัวหน้าคณะ เมื่อ 20 ตุลาคม พ.ศ. 2501
ถึงแก่อนิจกรรม

สุวิชช เสียชีวิตเมื่อวันที่ 22 สิงหาคม พ.ศ. 2525
เครื่องราชอิสริยาภรณ์

พ.ศ. 2499 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2498 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
เทศบาลตำบลชลบถวิบูลย์

| เทศบาลตำบลชลบถวิบูลย์ |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Chon Labot Wibun
   ตรา
ทต.ชลบถวิบูลย์ที่ตั้งของเทศบาลตำบลชลบถวิบูลย์ในจังหวัดขอนแก่น
พิกัด: 16°05′26.0″N 102°36′55.0″E﻿ / ﻿16.090556°N 102.615278°E﻿ / 16.090556; 102.615278
ประเทศ:  ไทย
จังหวัด: ขอนแก่น
อำเภอ: ชนบท
พื้นที่
 • ทั้งหมด: 53.3 ตร.กม. (20.6 ตร.ไมล์)
ประชากร
 • ทั้งหมด: 4,002 คน
 • ความหนาแน่น: 75.08 คน/ตร.กม. (194.5 คน/ตร.ไมล์)
รหัส อปท.: 05401802
ที่อยู่ สำนักงาน: ถนนแจ้งสนิท ตำบลชนบท อำเภอชนบท จังหวัดขอนแก่น 40180
 ส่วนหนึ่งของสารานุกรมประเทศไทย
ชลบถวิบูลย์ [ชน-ละ-บด-วิ-บูน] เป็นเทศบาลตำบลแห่งหนึ่งที่ตั้งอยู่ในอำเภอชนบท จังหวัดขอนแก่น ได้รับการเปลี่ยนแปลงสภาพมาจากองค์การบริหารส่วนตำบลชนบท เมื่อ พ.ศ. 2552
ที่ตั้งและอาณาเขต

เทศบาลตำบลชลบถวิบูลย์ ห่างจากเทศบาลนครขอนแก่นประมาณ 60 กิโลเมตร และห่างจากกรุงเทพมหานครประมาณ 442 กิโลเมตร ซึ่งมีอาณาเขต ดังนี้
ทิศเหนือ จรดกับเขตองค์การบริหารส่วนตำบลศรีบุญเรือง
ทิศตะวันออก จรดกับเขตองค์การบริหารส่วนตำบลกุดเค้า อำเภอมัญจาคีรี
ทิศใต้ จรดกับเขตองค์การบริหารส่วนตำบลกุดเพียงขอม, เขตองค์การบริหารส่วนตำบลโนนพะยอม
ทิศตะวันตก จรดกับเขตเทศบาลตำบลชนบท
ประวัติ

จากประกาศกระทรวงมหาดไทย เรื่อง การจัดตั้งองค์การบริหารส่วนตำบล เมื่อวันที่ 19 มกราคม พ.ศ. 2539 จึงทำให้ สภาตำบลชนบท ได้รับการเปลี่ยนแปลงฐานะเป็น องค์การบริหารส่วนตำบลชนบท ครอบคลุมพื้นที่ตำบลชนบท 4 หมู่บ้าน (นอกเขตเทศบาลตำบลชนบท) ซึ่งนับว่าเป็นองค์การบริหารส่วนตำบลขนาดเล็ก ต่อมาใน พ.ศ. 2551 จึงได้ยกฐานะเป็นองค์การบริหารส่วนตำบลขนาดกลาง
จนกระทั่ง พ.ศ. 2552 องค์การบริหารส่วนตำบลชนบท ได้รับการเปลี่ยนแปลงสภาพจากองค์การบริหารส่วนตำบลเป็นเทศบาลตำบล พร้อมขอเปลี่ยนชื่อเป็น เทศบาลตำบลชลบถวิบูลย์ เพื่อความสอดคล้องกับชื่อเมืองเก่าในอดีต
การปกครอง

เทศบาลตำบลชลบถวิบูลย์ ครอบคลุมพื้นที่บางส่วนของตำบลชนบท (นอกเขตเทศบาลตำบลชนบท) หมู่บ้านที่อยู่ในเขตเทศบาล ได้แก่
| --- | --- |
หมู่ที่ 3 บ้านคุ้มน้อย: บางส่วน (นอกเขตเทศบาลตำบลชนบท)
หมู่ที่ 4 บ้านคุ้มศิวิไลย์: บางส่วน (นอกเขตเทศบาลตำบลชนบท)
หมู่ที่ 5 บ้านท่าข่อย: ทั้งหมด
หมู่ที่ 6 บ้านท่านางเลื่อน: ทั้งหมด
หมู่ที่ 7 บ้านดอนข่า: ทั้งหมด
หมู่ที่ 8 บ้านนาขามเปี้ย: ทั้งหมด
หมู่ที่ 9 บ้านนาดอกไม้: ทั้งหมด
หมู่ที่ 10 บ้านคุ้มกกโก: บางส่วน (นอกเขตเทศบาลตำบลชนบท)
หมู่ที่ 12 บ้านคุ้มโนนสะอาด: บางส่วน (นอกเขตเทศบาลตำบลชนบท)
หมู่ที่ 13 บ้านท่าข่อยใต้: ทั้งหมด
โมบิลสูทกันดั้ม GQuuuuuuX

โมบิลสูทกันดั้ม GQuuuuuuX (โมบิลสูทกันดั้ม จีควักซ์) หรือ คิโดเซ็นชิกันดั้ม GQuuuuuuX (ญี่ปุ่น: 機動戦士Gundam GQuuuuuuX; โรมาจิ: Kidō Senshi Gandamu Jīkuakusu) เป็นชื่ออนิเมะจากซีรีส์กันดั้ม โดยเป็นผลงานที่ผลิตร่วมกันระหว่างซันไรส์และสตูดิโอคารา
ประวัติการสร้าง

โมบิลสูทกันดั้ม GQuuuuuuX เป็นผลงานที่ทางซันไรส์ร่วมมือกับสตูดิโอคาราที่ผลิตซีรีส์อนิเมชันชื่อดังอย่างอีวานเกเลียน มหาสงครามวันพิพากษา โดยได้ประกาศผลงานเรื่องนี้ในการถ่ายทอดสด กันดั้มคอนเฟอเรนซ์ 2024 บนยูทูบ เมื่อวันที่ 4 ธันวาคม ค.ศ. 2024 และมีการเผยแพร่ตัวอย่างอย่างเป็นทางการพร้อมกับทีมงานและนักพากย์
ในส่วนเนื้อหาของผลงานเรื่องนี้ได้นำเส้นเรื่องของยูนิเวอร์แซลเซนจูรีมาใช้ ซึ่งเป็นเซ็ตติ้งหลักของกันดั้มในแต่ละเรื่องที่ถูกใช้บ่อย แต่เป็นเส้นเรื่องที่ถูกตั้งสมมุติฐานในเหตุการณ์ของโมบิลสูท กันดั้มที่แตกต่างกับเนื้อหาดั้งเดิม
การออกอากาศ

โมบิลสูทกันดั้ม GQuuuuuuX ได้ถูกประกาศว่าจะออกอากาศทางสถานทีโทรทัศน์ Nippon Television Network System ในประเทศญี่ปุ่น ออกอากาศทุกวันพุธ เวลา 00:29 - 00:59 น. ตามเวลาในประเทศญ๊่ปุ่น ทั้งนี้เป็นผลงานเรื่องแรกของกันดั้มที่ถูกออกอากาศทางสถานีโทรทัศน์เครือข่ายของช่องดังกล่าว
ภาพยนตร์

ในช่วงก่อนที่จะเริ่มออกอากาศทางโทรทัศน์ ได้มีการฉายภาพยนตร์เวอร์ชันในชื่อ โมบิลสูทกันดั้ม GQuuuuuuX -Beginning- (機動戦士Gundam GQuuuuuuX -Beginning-) เข้าฉายในโรงภาพยนตร์ในญี่ปุ่นเมื่อวันที่ 17 มกราคม ค.ศ. 2025 นอกจากนี้ยังเป็นภาพยนตร์กันดั้มเรื่องแรกที่ฉายในระบบ IMAX ฉายเมื่อวันที่ 22 กุมภาพันธ์ปีเดียวกัน ที่โรงภาพยนตร์ที่ฉายระบบ MX4D และ 4DX และในวันเดียวกันนั้น ก็ได้มีการเพิ่มวิดีโอพิเศษสำหรับการฉายในรูปแบบต่างๆ หลังจากการฉายภาพยนตร์
ข้อมูลลิงก์

เว็บไซต์อย่างเป็นทางการของ โมบิลสูทกันดั้ม GQuuuuuuX
โมบิลสูทกันดั้ม GQuuuuuuX ที่เอกซ์ (ทวิตเตอร์)
อนุระ กุมาระ ทิสานายกะ

อนุระ กุมาระ ทิสานายกะ (สิงหล: අනුර කුමාර දිසානායක, อักษรโรมัน: Anura Kumāra Disānāyaka, ออกเสียง: [anurə kuma:rə disa:na:jəkə]) หรือ อนุระ กุมาระ ติจานายักกะ (ทมิฬ: அநுர குமார திசாநாயக்க, อักษรโรมัน: Anura Kumāra Ticānāyakka, เสียงอ่านภาษาทมิฬ: [ɐnʊɾɐ kʊmaːɾɐ tɪtɕaːnaːjɐkːɐ], เกิด 24 พฤศจิกายน 1968) หรือนิยมเรียกตามอักษรย่อชื่อ AKD เป็นนักการเมืองชาวศรีลังกา ผู้ดำรงตำแหน่งประธานาธิบดีศรีลังกาคนที่สิบ ตั้งแต่ปี 2024 หัวหน้าพรรคชนตาวิมุกติเปรมุณะ (JVP) และพรรคพลังประชาชนแห่งชาติ
ทิสานายกะมีส่วนร่วมในพรรค JVP ตั้งแต่สมัยเรียน เขาสมัครเข้าร่วมโปลิตบูโรของพรรคในปี 1995 และได้รับเลือกตั้งเป็นสมาชิกรัฐสภาตั้งแต่ปี 2000 ผ่านทั้งการเลือกตั้งจากเขตเลือกตั้ง หรือจากเนชันนัลลิสต์ เขาดำรงตำแหน่งรัฐมนตรีการเกษตร ปศุสัตว์ ที่ดิน และชลประทาน ระหว่างปี 2004 ถึง 2005 และเป็นผู้นำวิปฝ่ายค้านจากปี 2015 ถึง 2018 และได้รับตำแหน่งหัวหน้าพรรค JVP ในปี 2014
โฟร์ตาเลซา

| โฟร์ตาเลซา Fortaleza |
| --- | --- |
เทศบาล
เทศบาลโฟร์ตาเลซา  Município de Fortaleza
สถานที่ต่าง ๆ ในโฟร์ตาเลซา
   ธง ตราอาร์ม
สมญา: Fortal Miami Brasileira (ไมแอมีบราซิล) Terra da Luz (ดินแดนแห่งแสง)
คำขวัญ: "Fortitudine" (ภาษาละติน)
ที่ตั้งในรัฐเซอารา
โฟร์ตาเลซาที่ตั้งในประเทศบราซิลแสดงแผนที่บราซิลโฟร์ตาเลซาโฟร์ตาเลซา (ทวีปอเมริกาใต้)แสดงแผนที่ทวีปอเมริกาใต้
พิกัด: 03°43′39″S 38°31′39″W﻿ / ﻿3.72750°S 38.52750°W﻿ / -3.72750; -38.52750
ประเทศ:  บราซิล
ภูมิภาค: ตะวันออกเฉียงเหนือ
รัฐ:  เซอารา
ก่อตั้ง: 13 เมษายน ค.ศ. 1726
ตั้งชื่อจาก: "ป้อมปราการของแม่พระแห่งอัสสัมชัญ" (พระแม่มารีย์)
การปกครอง
 • ประเภท: นายกเทศมนตรี-สภา
 • นายกเทศมนตรี: José Sarto (PDT)
 • รองนายกเทศมนตรี: Élcio Batista (PSB)
พื้นที่
 • เทศบาล: 312.353 ตร.กม. (120.600 ตร.ไมล์)
 • รวมปริมณฑล: 7,440.053 ตร.กม. (2,872.621 ตร.ไมล์)
ความสูง: 16 เมตร (52 ฟุต)
ประชากร (ค.ศ. 2022 )
 • เทศบาล: 2,428,708 คน
 • อันดับ: ที่ 4
 • ความหนาแน่น: 8,654.92 คน/ตร.กม. (22,416.1 คน/ตร.ไมล์)
 • รวมปริมณฑล: 3,903,945 คน
 • ความหนาแน่นรวมปริมณฑล: 560.21 คน/ตร.กม. (1,450.9 คน/ตร.ไมล์)
เดมะนิม: ภาษาโปรตุเกส: Fortalezense
GDP (PPP, ค่าคงที่ ค.ศ. 2015)
 • ค.ศ.: 2023
 • ทั้งหมด (เขตมหานคร): 39.6 พันล้านดอลลาร์สหรัฐ
 • ต่อหัว: 10,600 ดอลลาร์สหรัฐ
เขตเวลา: UTC−3 (BST)
รหัสไปรษณีย์: 60000-001 ถึง 61599-999
รหัสโทรศัพท์: +55 85
HDI (2010): 0.754  – สูง
เว็บไซต์: fortaleza.ce.gov.br
โฟร์ตาเลซา (โปรตุเกส: Fortaleza; ภาษาโปรตุเกส: [foʁtaˈlezɐ] ไฟล์:Br-Fortaleza.oga; ภาษาโปรตุเกสแปลว่า "ป้อมปราการ") เป็นเมืองหลวงของรัฐเซอารา ตั้งอยู่ในภาคตะวันออกเฉียงเหนือของประเทศบราซิล เป็นเมืองที่ใหญ่เป็นอันดับ 4 ของประเทศบราซิล โดยในสำมะโนประชากร ค.ศ. 2022 ฟอร์ตาเลซามีจำนวนประชากรกว่า 2.4 ล้านคน โดยแซงหน้าซัลวาดอร์เล็กน้อย และเป็นอันดับ 12 ในบรรดาเมืองที่มีผลิตภัณฑ์มวลรวมภายในประเทศสูงสุด เมืองนี้เป็นศูนย์กลางของเขตมหานครฟอร์ตาเลซา ซึ่งมีประชากรเกือบ 4 ล้านคน
ฟอร์ตาเลซาเป็นศูนย์กลางอุตสาหกรรมและการค้าที่สำคัญของภาคตะวันออกเฉียงเหนือของบราซิล ตามข้อมูลของกระทรวงการท่องเที่ยวบราซิล เมืองนี้เป็นจุดหมายปลายทางของนักท่องเที่ยวที่ได้รับความนิยมมากเป็นอันดับสี่ของประเทศ ทางหลวงสาย BR-116 ซึ่งเป็นทางหลวงที่สำคัญที่สุดในประเทศ มีจุดเริ่มต้นจากฟอร์ตาเลซา เมืองนี้เป็นส่วนหนึ่งของตลาดร่วมเมอร์โคซูร์ (ตลาดร่วมแห่งอเมริกาใต้) และเป็นท่าเรือการค้าที่สำคัญซึ่งอยู่ใกล้กับแผ่นดินยุโรปมากที่สุด โดยอยู่ห่างจากลิสบอน ประเทศโปรตุเกส 5,608 กิโลเมตร (3,485 ไมล์)
ทางทิศเหนือของเมืองติดกับมหาสมุทรแอตแลนติก ทางทิศใต้ติดกับเทศบาล Pacatuba, Eusébio, Maracanaú และ Itaitinga ทางทิศตะวันออกติดกับเทศบาล Aquiraz และมหาสมุทรแอตแลนติก และทางทิศตะวันตกติดกับเทศบาล Caucaia ผู้อยู่อาศัยในเมืองนี้เรียกว่า Fortalezenses โฟร์ตาเลซาเป็นหนึ่งในสามเมืองหลักในภาคตะวันออกเฉียงเหนือ ซึ่งได้แก่ โฟร์ตาเลซา เรซีฟี และซัลวาดอร์
การเลือกตั้งประธานาธิบดีศรีลังกา พ.ศ. 2567

การเลือกตั้งประธานาธิบดีศรีลังกา พ.ศ. 2567 เป็นการเลือกตั้งประธานาธิบดีครั้งที่เก้าของประเทศศรีลังกา มีขึ้นในวันที่ 21 กันยายน 2024 ประธานาธิบดี รนิล วิกรมสิงหะ ลงสมัครเลือกตั้งอีกครั้งในฐานะนักการเมืองอิสระ ถือเป็นประธานาธิบดีคนแรกที่ลงเลือกตั้งซ้ำนับตั้งแต่มหินทะ ราชปักษาในปี 2015 ผู้สมัครคนสำคัญคนอื่น ๆ ได้แก่ หัวหน้าฝ่ายค้าน สาชีต เปรมทาส, อนุระ กุมาระ ทิสานายกะ จากแนวร่วม NPP และ นมล ราชปักษา บุตรของอดีตประธานาธิบดีมหินทะ
การเลือกตั้งนี้เป็นการเลือกตั้งสามตัวเลือกระหว่างวิกรมสิงหะ, เปรมทาสะ และทิสานายกะ โดยผู้มีคะแนนเสียงมากสุดและมากกว่าครึ่งหนึ่งเป็นผู้ชนะ ทิสานายกะนำการเลือกตั้งด้วยคะแนน 42.31% ตามมาด้วยเปรมทาสะที่ 32.76% และประธานาธิบดีวิกรมสิงหะอยู่ที่ 17.27%  การนับคะแนนใหม่ในวันถัดมาเพื่อตัดสินผู้ชนะด้วยคะแนนเสียงมากกว่าครึ่งหนึ่งประกาศชัยชนะให้กับทิสานายกะด้วยคะแนน 55.89% ในการนับคะแนนในรอบสองนี้ โดยเข้ารับตำแหน่งในวันที่ 23 กันยายน
การเลือกตั้งนี้ถือเป็นการปรับขั้วการเมืองครั้งใหญ่ของศรีลังกา ถือเป็นครั้งแรกที่ผู้สมัครจากพรรคที่สามได้รับเลือกตั้งประธานาธิบดี
กาญจน์ ตั้งปอง

| กาญจน์ ตั้งปองท> ม. |
| --- | --- |
กาญจน์ ในปี พ.ศ. 2567

สมาชิกสภาผู้แทนราษฎรจังหวัดตรัง
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 306 วัน)
คะแนนเสียง: 29,594 (30.62%)
 
ข้อมูลส่วนบุคคล
เกิด: 7 เมษายน พ.ศ. 2529 (38 ปี) อำเภอกันตัง จังหวัดตรัง ประเทศไทย
พรรคการเมือง: ประชาธิปัตย์ (2565–ปัจจุบัน)
คู่สมรส: พัชราภา ตั้งปอง

กาญจน์ ตั้งปอง (เกิด 7 เมษายน พ.ศ. 2529) ชื่อเล่น กาญจน์ ปัจจุบันดำรงตำแหน่งกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎรจังหวัดตรัง สังกัดพรรคประชาธิปัตย์
ประวัติ

กาญจน์ เกิด 7 เมษายน พ.ศ. 2529 ที่อำเภอกันตัง จังหวัดตรัง เป็นบุตรนายวิสิฐ ตั้งปอง นางวิไล ตั้งปอง
สำเร็จการศึกษาระดับปริญญาตรี คณะนิเทศน์ศาสตร์ สาขาประชาสัมพันธ์จากมหาวิทยาลัยราชภัฏพระนคร และสำเร็จการศึกษาระดับปริญญาโท คณะบริหารธุรกิจจากมหาวิทยาลัยรามคำแหง ศูนย์ตรัง
งานการเมือง

กาญจน์ เข้าสู่วงการการเมืองด้วยการเป็น สมาชิกสภาเทศบาลเมืองกันตัง ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดตรังครั้งแรกในปี พ.ศ. 2566 ในสังกัดพรรคประชาธิปัตย์ ด้วยคะแนน 29,594 ห่างอันดับ 2 เพียง 392 คะแนน โดยก่อนหน้านั้นมีผู้ประสงค์ลงสมัครรับเลือกตั้งเป็นสมาชิกสภาผู้แทนราษฎรจังหวัดตรังเขต 4 ในสังกัดพรรคประชาธิปัตย์ คือนายกาญจน์ และสมบูรณ์ อุทัยเวียนกุล อดีตสส.ตรัง และได้ทำโพลล์ในที่สุดกาญจน์ก็ได้เป็นว่าที่ผู้สมัคร
งานการเมือง > สมาชิกสภาผู้แทนราษฎร

กาญจน์ ตั้งปอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดตรัง สังกัดพรรคประชาธิปัตย์
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
มาลี เวชประเสริฐ

| มาลี เวชประเสริฐ |
| --- | --- |

สารนิเทศภูมิหลัง
เกิด: 22 มกราคม พ.ศ. 2453 จังหวัดพระนคร ประเทศสยาม
เสียชีวิต: 22 ธันวาคม พ.ศ. 2535 (82 ปี) กรุงเทพมหานคร ประเทศไทย
อาชีพ: นักแสดง
ปีที่แสดง: พ.ศ. 2478–พ.ศ. 2533
พระสุรัสวดี: นักแสดงประกอบหญิงยอดเยี่ยม พ.ศ. 2507 – จำปูน
มาลี เวชประเสริฐ หรือ ป้าหอม นักแสดงอาวุโสที่มีชื่อเสียงในอดีต ที่เรามักคุ้นตากันในบทคุณยาย แม่นม และคุณหญิง
ประวัติ

มาลี เวชประเสริฐ หรือที่รู้จักกันในชื่อ ป้าหอม เกิดเมื่อ 25 มกราคม พ.ศ. 2453 ชื่อเล่นของมาลีมาจากเมื่อตอนมารดาของมาลีตั้งครรภ์เกิดอาการแพ้ท้องอยากกินธูปหอมโดยซื้อมาเป็นแท่งแล้วหักกิน เมื่อมาลีเกิดมามารดาจึงตั้งชื่อเธอว่า "หอม"
มาลีเริ่มเล่นละครครั้งแรกเมื่อปี พ.ศ. 2478 กับคณะละครฤดีบันเทิงของคุณป้า หลังจากนั้นจึงก้าวเข้าสู่วงการละครเวทีในช่วงปี พ.ศ.2485-2495 ต่อมาเมื่อละครเวทีเสื่อมความนิยมลง มาลีจึงเข้าสู่วงการภาพยนตร์โดยภาพยนตร์เรื่องแรก คือ ลูกคนจน ในปี พ.ศ. 2503 และมีผลงานตามมาอีกมากมาย มาลีได้รับรางวัลนักแสดงประกอบหญิงยอดเยี่ยม ในงานประกาศผลรางวัลพระราชทานพระสุรัสวดี ครั้งที่ 7 ประจำปี พ.ศ. 2507 จากบทแม่นมในเรื่อง "จำปูน" ของอัศวินภาพยนตร์ กำกับการแสดงโดย พระเจ้าวรวงศ์เธอ พระองค์เจ้าภาณุพันธ์ยุคล
ผลงานอีกส่วนหนึ่งบนจอเงิน เช่น บทคุณนายสองหน้า ใน อ้อมอกดิน (2508) กับหญิงจีนสูงวัย อีก 2 เรื่อง ได้แก่ เพชรตัดเพชร (2509) และ อยู่กับก๋ง (2522) เป็นต้น รวมทั้งบทสองช่วงวัย (วัยกลางคนและวัยชรา) ในละครจอแก้ว เช่น คมพยาบาท ทางช่อง 4 บางขุนพรหม
ต่อมาเมื่อเริ่มมีอายุขึ้นป้าหอมก็เดินได้ไม่ค่อยสะดวกเนื่องจากชราภาพทำให้ต้องหยุดงานแสดง ถึงแม้มีคนขอให้แสดงโดยถือไม้เท้าแสดงก็ได้ แต่มาลีรู้สึกกระดากใจจึงหยุดพักการแสดงไป แต่ยังมีการรับเชิญออกรายการต่าง ๆ เช่น จันทร์กะพริบ, วิก 07, ยุทธการขยับเหงือก เป็นต้น
มาลีถึงแก่กรรมเมื่อ 22 ธันวาคม พ.ศ. 2535 สิริอายุ 82 ปี ทีโรงพยาบาลธนบุรี กรุงเทพฯ
ผลงาน > ละครโทรทัศน์

2504: สี่แผ่นดิน ช่อง 4
2511: บ้านทรายทอง ช่อง 4
2512: ต้อยติ่ง ช่อง 4
2512: คมพยาบาท ช่อง 4
2517: เหมือนคนละฟากฟ้า ช่อง 3
2518: เกล็ดมรกต ช่อง 5
2519: หอขวัญ ช่อง 5
2520: รักในสายหมอก ช่อง 5
2520: ไฟสุมขอน ช่อง 5
2521: สกาวเดือน ช่อง 9
2521: บ้านทรายทอง ช่อง 9
2522: เขมรินทร์ อินทิรา ช่อง 9
2522: ทิวาหวาม ช่อง 5
2523: คนเริงเมือง ช่อง 3
2523: พริกกับขิง ช่อง 5
2523: บาปบริสุทธิ์ ช่อง 5
2523: ไม่มีใครรักฉันจริง ช่อง 5
2524: ชลาลัย ช่อง 9
2524: จิตไม่ว่าง ช่อง 3
2525: อีสา ช่อง 9
2526: คุณยายกายสิทธิ์ ช่อง 5
2526: รักไม่มีช่องว่าง ช่อง 9
2528: กตัญญูพิศวาส ช่อง 3
2529: น้ำผึ้งขม ช่อง 7
2529: กุหลาบไร้หนาม ช่อง 3
2530: คนละขอบฟ้า ช่อง 9
2530: ปริศนา ช่อง 3
2530: รักในม่านเมฆ ช่อง 9
2530: แม่ครัวคนใหม่ ช่อง 9
2530: ลานลูกไม้ ช่อง 3
2530: อ้อมอกภูเขา ช่อง 7
2531: สังเวียนรัก ช่อง 3
2531: สาวน้อย ช่อง 5
2531: เมียจอมซ่า ภรรยาจอมปลอม ช่อง 9
2533: ตะกายดาว ตอน ดาวตกกระ ช่อง 9 รับเชิญ
2534: ละอองเทศ ช่อง 9
ผลงาน > ละครเวที

นักแสดงละครเวทีที่ได้รับความนิยมในช่วงพ.ศ.2479-2495
2508: ราโชมอน
ร่มธรรม ขำนุรักษ์

| ร่มธรรม ขำนุรักษ์ท> ม. |
| --- | --- |
ร่มธรรม ในปี พ.ศ. 2566

สมาชิกสภาผู้แทนราษฎรจังหวัดพัทลุง
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 10 เดือน 1 วัน)
ก่อนหน้า: นริศ ขำนุรักษ์
รองโฆษกพรรคประชาธิปัตย์
อยู่ในวาระ
เริ่มดำรงตำแหน่ง  16 มีนาคม พ.ศ. 2567   (11 เดือน 27 วัน)
 
ข้อมูลส่วนบุคคล
เกิด: 8 มีนาคม พ.ศ. 2538 (30 ปี) อำเภอกงหรา จังหวัดพัทลุง ประเทศไทย
พรรคการเมือง: ประชาธิปัตย์ (2565–ปัจจุบัน)
คู่สมรส: ณิชากร ขำนุรักษ์ (สมรส 2566)

ร่มธรรม ขำนุรักษ์ (เกิด 8 มีนาคม พ.ศ. 2538) ชื่อเล่น หวาย ปัจจุบันดำรงตำแหน่งสมาชิกสภาผู้แทนราษฎรจังหวัดพัทลุง รองโฆษกพรรคประชาธิปัตย์ และกรรมการใน คณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และอดีตกรรมการประสานงานพรรคการเมืองฝ่ายค้านในสภาผู้แทนราษฎร
ประวัติ

ร่มธรรม ขำนุรักษ์ เกิดวันที่ 8 มีนาคม พ.ศ. 2538 ที่อำเภอกงหรา จังหวัดพัทลุง เป็นบุตรนายนริศ ขำนุรักษ์ อดีตรัฐมนตรีช่วยว่าการกระทรวงมหาดไทย มีพี่ชาย 1 คนคือ ธงธรรม ขำนุรักษ์
ด้านครอบครัว ร่มธรรม สมรสกับ นางสาวณิชากร ขำนุรักษ์ (สกุลเดิม : บัวทรัพย์) เมื่อวันที่ 17 มีนาคม พ.ศ. 2566
การศึกษา

ร่มธรรม จบการศึกษาระดับประถมศึกษา จากโรงเรียนเทศบาลบ้านคูหาสวรรค์ จังหวัดพัทลุง จบการศึกษาระดับมัธยมศึกษาตอนต้น โรงเรียนพัทลุง จบการศึกษาระดับมัธยมปลายจากโรงเรียนนานาชาติเซนต์จอห์นแมรี จังหวัดสระบุรี และปริญญาตรี โครงการการสื่อสารภาษาอังกฤษเชิงธุรกิจ มหาวิทยาลัยธรรมศาสตร์ (เกียรตินิยมอันดับหนึ่ง และนักศึกษากิจกรรมดีเด่น) จบการศึกษาระดับ ปริญญาโท คณะบริหารธุรกิจระหว่างประเทศ มหาวิทยาลัย Beijing Normal ประเทศจีน (วิทยานิพนธ์ดีเด่น และนักเรียนทุนดีเด่น) และกําลังศึกษาปริญญาเอก คณะการจัดการสิ่งแวดล้อม มหาวิทยาลัยสงขลานครินทร์
งานการเมือง

ก่อนเข้าสู่การเมืองได้ก่อตั้งก่อตั้งเพจ Environman ซึ่งเกี่ยวกับสิ่งแวดล้อม
ร่มธรรม ลงสมัครรับเลือกเลือกตั้งเป็นสมาชิกสภาผู้แทนราษฎรครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพัทลุง สังกัดพรรคประชาธิปัตย์ และได้รับเลือกเป็นสมาชิกสภาผู้แทนราษฎรจังหวัดพัทลุง ด้วยคะแนน 47,848 คะแนน ต่อมาได้รับการแต่งตั้งเป็นรองโฆษกพรรคประชาธิปัตย์
ในสภาผู้แทนราษฎร ชุดที่ 26 ร่มธรรม ได้รับการแต่งตั้งเป็นโฆษกคณะกรรมาธิการการต่างประเทศ โฆษกคณะกรรมาธิการวิสามัญพิจารณาศึกษาแนวทางป้องกันและแก้ไขปัญหาภัยแล้ง อันเนื่องมาจากปรากฏการณ์เอลนิญโญ  รองประธานคณะอนุกรรมาธิการศึกษาการแก้ไขปัญหาและพัฒนาลุ่มน้ำทะเลสาบสงขลาและลุ่มน้ำทะเลสาบอื่น ๆ อย่างยั่งยืน
งานการเมือง > สมาชิกสภาผู้แทนราษฎร

ร่มธรรม ขำนุรักษ์ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพัทลุง สังกัดพรรคประชาธิปัตย์
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
สโมสรฟุตบอลชัยนาท ยูไนเต็ด

ชัยนาท ยูไนเต็ด (อังกฤษ: Chainat United Football Club) เป็นสโมสรฟุตบอลในประเทศไทยตั้งอยู่ที่จังหวัดชัยนาท ก่อตั้งเมื่อ พ.ศ. 2559 ปัจจุบันลงเล่นในระดับไทยแลนด์ เซมิโปรลีก โซนภาคตะวันตก
โดยสโมสรสร้างผลงานคว้าแชมป์ไทยแลนด์ อเมเจอร์ลีก โซนภาคกลาง-ตะวันออก ได้ในฤดูกาล 2560 และชนะรอบเพลย์ออฟ ทำให้ได้เลื่อนชั้นขึ้นมาแข่งในระดับไทยลีก 4 เป็นครั้งแรกในฤดูกาล 2561
ฤดูกาล 2563 สโมสรเปลี่ยนชื่อเป็น ชัยนาท เคที ยูไนเต็ด หลังจากที่ผู้บริหารชุดเดิมไม่ส่งทีมเข้าแข่งขัน และสโมสรฟุตบอลเคที ยูไนเต็ดเข้ารับสิทธิ์บริหารแทน แต่ต่อมาก่อนจะเปิดฤดูกาล ฤดูกาล 2564–65 สโมสรได้เปลี่ยนผู้บริหารและใช้ชื่อกลับไปเป็น ชัยนาท ยูไนเต็ด อีกครั้ง
ผลงานตามฤดูกาลแข่งขัน

| ฤดูกาล/พ> ศ. | การแข่งขัน | โซน | ผลงาน | เอฟเอคัพ | ลีกคัพ | ลีก 3 คัพ |
| --- | --- | --- | --- | --- | --- | --- |
| 2562 |  ไทยลีก 4 | ภาคตะวันตก | อันดับที่ 2 | รอบคัดเลือก | รอบคัดเลือกรอบแรก | – |
| 2562 |  ไทยลีก 4 | รอบแชมเปียนส์ลีก โซนตอนล่าง | อันดับที่ 5 | รอบคัดเลือก | รอบคัดเลือกรอบแรก | – |
| 2564–65 |  ไทยลีก 3 | ภาคตะวันตก | อันดับที่ 9 | รอบ 32 ทีมสุดท้าย | รอบเพลย์ออฟ | – |
| 2565–66 |  ไทยลีก 3 | ภาคตะวันตก | อันดับที่ 5 | รอบคัดเลือก | ไม่ได้เข้าร่วม | – |
| 2566–67 |  ไทยลีก 3 | ภาคตะวันตก | อันดับที่ 11 | ไม่ได้เข้าร่วม | ไม่ได้เข้าร่วม | รอบ 32 ทีมสุดท้าย |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้ทำประตูสูงสุดในลีกประจำฤดูกาล

ถึงวันที่ 19 มีนาคม 2566
| ฤดูกาล | ผู้ทำประตูสูงสุด | จำนวนประตู | สัญชาติ | ลีก |
| --- | --- | --- | --- | --- |
| 2559 | กฤสรินทร์ ชิณะศรี | 2 |  | ฟุตบอลดิวิชัน 3 |
| 2560 | รชตะ บุญปริก | 10 |  | ไทยแลนด์ อเมเจอร์ลีก |
| 2561 | ณัฐภัทร รักอยู่ | 10 |  | ไทยลีก 4 |
| 2562 | ธนายุทธ จิตบุตร | 12 |  | ไทยลีก 4 |
| 2564–65 | วัลซี ฌูนีโยร์ | 3 |  | ไทยลีก 3 |
| 2564–65 | สาธิต ศรีอุทัย | 3 |  | ไทยลีก 3 |
| 2565–66 | กิตติ กินโนนกอก | 13 |  | ไทยลีก 3 |
| 2566–67 | ภูวิช ทัดพร | 2 |  | ไทยลีก 3 |
สถิติสโมสร

สถิติผู้ชมมากที่สุดในการแข่งขันนัดเหย้า
321 คน vs. สมุทรสงคราม (8 เม.ย.2561 : แพ้ 1–2 , ไทยลีก 4 , สนามกีฬาอำเภอหนองมะโมง จังหวัดชัยนาท)
อันดับที่ดีที่สุดในลีก
อันดับ 5 ไทยลีก 4 โซนภาคตะวันตก (2561)
ลงแข่งขันอย่างเป็นทางการนัดแรก
vs. นอร์ทเทิร์น ตาก ยูไนเต็ด (9 ม.ค.2560 : เสมอ 0–0 , ฟุตบอลดิวิชัน 3 ฤดูกาล 2559 กลุ่มภาคเหนือ, สนามกีฬาอินทนิล มหาวิทยาลัยแม่โจ้ จังหวัดเชียงใหม่)
ลงแข่งขันในเอฟเอคัพนัดแรก
vs. ฉะเชิงเทรา ไฮ-เทค (5 เม.ย.2560 : เสมอ 1–1 , ช้าง เอฟเอคัพ 2560 , เขาพลองสเตเดียม จังหวัดชัยนาท)
ลงแข่งขันในลีกคัพนัดแรก
vs. สุรินทร์ ซูก้า โขงชีมูล (28 ก.พ.2561 : แพ้ 1–3 ,โตโยต้า ลีกคัพ 2561 ,สนามกีฬาอำเภอหนองมะโมง จังหวัดชัยนาท)
ลงแข่งขันในระดับลีกอาชีพนัดแรก
vs. หัวหิน ซิตี้ (10 ก.พ.2561 :เสมอ 0–0 , ไทยลีก 4 ฤดูกาล 2561 , สนามกีฬาเทศบาลเมืองหัวหิน (เขาตะเกียบ) จังหวัดประจวบคีรีขันธ์)
ชนะขาดลอยมากที่สุด
11–1 vs. พัฒนานิคม ซิตี้ (15 ต.ค.60 , ไทยแลนด์ อเมเจอร์ลีก ฤดูกาล 2560 , สนามกีฬาอำเภอหนองมะโมง จังหวัดชัยนาท)
แพ้ขาดลอยมากที่สุด
7–0 vs. สุโขทัย (21 มิ.ย.2560 ,ช้าง เอฟเอคัพ 2560, สนามทุ่งทะเลหลวง จังหวัดสุโขทัย)
ชนะขาดลอยมากที่สุดเมื่อนับเฉพาะในลีก
4–1 vs. อัสสัมชัญ ยูไนเต็ด (19 พ.ค.2561 , ไทยลีก 4 ฤดูกาล 2561, สนามกีฬาอำเภอหนองมะโมง จังหวัดชัยนาท)
0–3 vs.ชัยนาท ยูไนเต็ด ชุด บี , (15 ก.ค.2561, ไทยลีก 4 ฤดูกาล 2561, เขาพลองสเตเดียม จังหวัดชัยนาท)
แพ้ขาดลอยที่สุดเมื่อนับเฉพาะในลีก
3–1 vs. สพล. สมุทรสาคร ยูไนเต็ด (14 พ.ค.2561, ไทยลีก 4 ฤดูกาล 2561, สนามกีฬาสถาบันการพลศึกษา วิทยาเขตสมุทรสาคร)
3–1 vs. อัสสัมชัญ ยูไนเต็ด (11 มี.ค.2561, ไทยลีก 4 ฤดูกาล 2561 , เอสซีจีสเตเดียม จังหวัดนนทบุรี)
แหล่งข้อมูลอื่น

สโมสรฟุตบอลชัยนาท ยูไนเต็ด ที่เฟซบุ๊ก
ฮอนเท็ดเทลส์ฟอร์วิกเก็ดคิดส์

| ฮอนเท็ดเทลส์ฟอร์วิกเก็ดคิดส์ |
| --- | --- |
ไฟล์:Historietas-assombradas logo.jpg
ประเภท:   ตลกสยองขวัญ  การผจญภัย 
สร้างโดย: วิกตอร์-ฮูโก บอร์เจส
พัฒนาโดย: ฟูนโด เซโทรียล โด ออดิโอวิชวล (อานซีเน)
เขียนโดย: วีตอร์ บรันท์ เปโดร อากีเลรา อาร์ตูร์ วอร์เรน
กำกับโดย: วิกตอร์-ฮูโก บอร์เจส
เสียงของ: ชาลส์ เอ็มมานูเอล นาดีย การ์วัลโญ่ อิยรา ริซา โอเบอร์ดัน จูนีโยร์ ลูอิช เซร์จีโอ วีไยรา โรดริโก อันตัส
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 2
จำนวนตอน: 40
การผลิต
ความยาวตอน: 11 นาที
บริษัทผู้ผลิต: กลาซ เอนเตรเตนิเมนโต โคปา สตูดิโอ บีอาร์ดีอี เอฟเอสเอ อานซีเน
ออกอากาศ
เครือข่าย:   การ์ตูนเน็ตเวิร์ค 
ออกอากาศ: 4 มีนาคม ค.ศ. 2013 (2013-03-04) – 25 เมษายน ค.ศ. 2016 (2016-04-25)
ฮอนเท็ดเทลส์ฟอร์วิกเก็ดคิดส์ (โปรตุเกส: Historietas Assombradas (para Crianças Malcriadas)) เป็นการ์ตูนทีวีแอนิเมชันของประเทศบราซิล สร้างโดย วิกตอร์-ฮูโก บอร์เจส อิงจากภาพยนตร์สั้นสตอปโมชันชื่อเดียวกันปี พ.ศ. 2548 ออกอากาศทางช่องการ์ตูนเน็ตเวิร์คเมื่อวันที่ 4 มีนาคม พ.ศ. 2556 ถึงวันที่ 25 เมษายน พ.ศ. 2559
ตัวละคร > ตัวละครหลัก

มารีย ลูร์เดส "มาริลู" ดา ซิลวา (โปรตุเกส: Maria Lourdes "Marilu" da Silva, ให้เสียงโดย: อิยรา ริซา/อิซาเบลลา กวาร์นิเอรี) เป็นเด็กหญิงอายุ 10 ปีและเพื่อนที่ดีที่สุดและหุ้นส่วนของเปเป
เพเพโรนี วอน "เปเป" คิตเตนเบิร์ก III (โปรตุเกส: Peperoni Von "Pepe" Kittenberg III, ให้เสียงโดย: ชาลส์ เอ็มมานูเอล) เป็นเด็กชายหยาบคายอายุ 11 ปีกับผมสีแดง
ราโมนา บราวารีย เด เลมอร์นิโอ "โว" เพเพโรนีโต (โปรตุเกส: Ramona Bravaria de Lemornio "Vó" Peperonito, ให้เสียงโดย: นาดีย การ์วัลโญ่/แองเจลิก้า ซานโต๊ส) ย่าของเปเป
กูเตริโก "กูโต" ฟลอเรส และ กัสตง เดอ ลา เฟลอร์ (โปรตุเกส: Guterico "Guto" Flores e Gaston de la Fleur, ให้เสียงโดย: โอเบอร์ดัน จูนีโยร์ และ ลูอิช เซร์จีโอ วีไยรา) เป็นพี่น้องฝาแฝดติดกัน
เบโต "โรเบร์โต" มัสซา (โปรตุเกส: Beto "Roberto" Massa, ให้เสียงโดย: ชาลส์ เอ็มมานูเอล และ โรดริโก อันตัส) เป็นเด็กชายตัวสูงและมีกล้ามอายุ 14 ปี
ตัวละคร > ตัวละครอื่น ๆ

รามิเรซ (โปรตุเกส: Ramirez) เป็นหมาของเปเป
มาริโอ (โปรตุเกส: Mario, ให้เสียงโดย: ลูอิช เซร์จีโอ วีไยรา) เพื่อนร่วมชั้นของเปเป
ริตินญา (โปรตุเกส: Ritinha) เพื่อนร่วมชั้นอื่น ๆ ของเปเปและเพื่อนของเขา
แหล่งข้อมูลอื่น

ฮอนเท็ดเทลส์ฟอร์วิกเก็ดคิดส์ ที่อินเทอร์เน็ตมูวีเดตาเบส
ฮอนเท็ดเทลส์ฟอร์วิกเก็ดคิดส์ ที่เดอะทีวีดีบี
ตำบลโบสถ์

| ตำบลโบสถ์ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bot
ตำบลโบสถ์ที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลโบสถ์ตำบลโบสถ์ (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลโบสถ์ตำบลโบสถ์ (ประเทศไทย)แสดงแผนที่ประเทศไทย
พิกัด: 15°16′44″N 102°38′20″E﻿ / ﻿15.278916°N 102.638817°E﻿ / 15.278916; 102.638817
ประเทศ: ไทย
จังหวัด: นครราชสีมา
อำเภอ: พิมาย
พื้นที่
 • ทั้งหมด: 156.30 ตร.กม. (60.35 ตร.ไมล์)
ประชากร (2564)
 • ทั้งหมด: 19,445 คน
 • ความหนาแน่น: 120 คน/ตร.กม. (320 คน/ตร.ไมล์)
รหัสไปรษณีย์ : 30110
รหัสภูมิศาสตร์: 301503
 ส่วนหนึ่งของสารานุกรมประเทศไทย
| องค์การบริหารส่วนตำบลโบสถ์ |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: พิมาย
การปกครอง
 • นายก: นายณรงค์ เพิ่มพูน
รหัส อปท.: 06301513
ที่อยู่ที่ทำการ: ที่ทำการองค์การบริหารส่วนตำบลโบสถ์ หมู่ที่ 10 ตำบลโบสถ์ อำเภอพิมาย จังหวัดนครราชสีมา 30110
โทรศัพท์: 0 4400 9771
โทรสาร: 0 4400 9720
เว็บไซต์: www.both.go.th
 ส่วนหนึ่งของสารานุกรมประเทศไทย
โบสถ์ เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโบสถ์ ตั้งอยู่ห่างจากอำเภอพิมาย ระยะทาง 22 กิโลเมตร